# USTANOVA ZA RAZVOJ KOMPETENCIJA, INOVACIJA I SPECIJALIZACIJE ZADARSKE ŽUPANIJE-INOVACIJA

# RKP 48525

Božidara Petranovića 8

23000 ZADAR

**BILJEŠKE UZ FINANCIJSKA IZVJEŠĆA ZA RAZDOBLJE**

## OD 1. SIJEČNJA DO 31. PROSINCA 2021. GODINE

Ustanova za razvoj kompetencija, inovacija i specijalizacije Zadarske županije osnovana je Odlukom osnivača-Zadarske županije 18. lipnja 2014. godine, a redovno poslovanje počelo 1. listopada 2014. godine.

Ustanovu zastupa i njome rukovodi ravnateljica Katarina Colić. Ustanovom upravlja Upravno vijeće od dva (2) člana koje imenuje župan Zadarske županije.

Jedna od temeljnih aktivnosti INOVAcije je koordinacija i vođenje poslova vezanih za projekte za razvoj centara kompetencija, uspostava centara kompetencija u specifičnim tematskim područjima i granama kompetencija utvrđenim kroz proces pametne specijalizacije. Osim izrade projektne dokumentacije s ciljem apliciranja za sredstva prvenstveno iz EU fondova, te poticanja inovacija i inovativnosti poslovnog sektora, INOVACIJa pruža usluge Filmskog ureda te predstavlja prvi hrvatski Film Commission.

Inovacija je u Registar korisnika proračuna (RKP) upisan pod brojem 48525. Osobni identifikacijski broj (OIB) Ustanove je 45327324102.

### **Bilješka uz obrazac PR-RAS**

**AOP 632** **Ukupni prihodi i primici** ostvareni u iznosu 8.921.648 kn, odnose se na:

* pomoći iz inozemstva i od subjekata unutar općeg proračuna u iznosu 1.302.143 kn,
* prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu 220.879 kn
* prihodi iz nadležnog proračuna u iznosu 7.272.994 kn
* kazne, upravne mjere i ostali prihodi u iznosu 125.632 kn

**AOP 070 Tekuće pomoći temeljem prijenosa EU sredstava** ostvareni u iznosu 259.845 kn manji su za 45,9% u odnosu na prethodnu godinu. Odnose se na financiranje projekta Pružanje usluga informiranja i povezivanja za MSP u Zadarskoj županiji.

**AOP 071 Kapitalne pomoći temeljem prijenosa EU sredstava** ostvareni u iznosu 1.022.298 kn manji su za 91,5% u odnosu na prethodnu godinu. Ministarstvo gospodarstva i održivog razvoja u sklopu Europskog fonda za održivi razvoj doznačilo je sredstva za završetak projekta Centar za kreativne industrije.

**AOP 073** **Tekući prijenosi između proračunskih korisnika istog proračuna** u iznosu od 20.000 kn odnosi se na sredstva županije u sklopu aktivnosti Promidžba turizma.

**AOP 122 Prihodi od pruženih usluga** ostvareni u iznosu 220.879 kn veći su 425,2% u odnosu na prethodnu godinu. Završetkom projekta Centar kreativne industrije stvoreni su uvjeti za ostvarivanje prihoda na tržištu u vidu iznajmljivanja prostora ali i audiovizualne opreme.

**AOP 130** **Prihodi iz nadležnog proračuna** ostvareni u iznosu 1.390.824 kn manji su 11,7% u odnosu na prethodnu godinu.

**AOP 131 Prihodi iz nadležnog proračuna za financiranje rashoda za nabavu** **nefinancijske imovine** ostvareni u iznosu 5.882.170 kn manji su za 32,4% u odnosu na prethodnu godinu. Zadarska županija financirala je završetak projekta Centar za kreativne industrije.

**AOP 145 Ostali prihodi** ostvareni u iznosu 125.632 kn veći su 201,7% u odnosu na prethodnu godinu. Odnose se na prihode od refundacija materijalnih troškova – električne energije i utroška vode od strane izvođača radova na projektu Centar kreativne industrije.

**AOP 147 Rashodi za zaposlene** ostvareni u iznosu 1.116.673 kn manji su za 8,8% u odnosu na prethodnu godinu iz razloga smanjenja zaposlenih (rad na određeno vrijeme dok traje EU projekt).

**AOP 167 Energija –** rashodi za energiju ostvareni u iznosu 114.437 kn veći su za 571,2% u odnosu na prethodnu godinu iz razloga povećanja utroška električne energije i plina jer se zgrada CKI počela koristiti za namjene za koje je građena.

**AOP 174 Usluge tekućeg i investicijskog održavanja** ostvarene u iznosu 100.000 kn veći su za 1.239% u odnosu na prethodnu godinu. Kako se radi o zgradi ali i opremi velike vrijednosti za održavanje opreme ugovoreno je održavanje na mjesečnoj bazi od 1. lipnja 2021. godine kad je zgrada puštena u funkciju.

**AOP 183 Ostali nespomenuti rashodi poslovanja** ostvareni u iznosu 44.528 kn veći su za 116% u odnosu na prethodnu godinu. Odnose se na naknade za rad upravnog vijeća u iznosu 18.957 kn, premije osiguranja u iznosu 10.000 kn, reprezentaciju u iznosu 11.784 kn te članarine u iznosu 3.787 kn. Naknade za rad upravnog vijeća veće su za 385% u odnosu na prethodnu godinu jer su u 2020. godini bile obustavljene devet mjeseci. Premije osiguranja veće su za 100% jer osim osiguranja vozila u iznosu 4.054 kn u tekućoj godini sklopljene su nove police za osiguranje zgrade i opreme.

**AOP 344 Rashodi za nabavu nefinancijske imovine** ostvareni u iznosu 6.936.137 kn manji su za 66,8% u odnosu na prethodnu godinu.

**AOP 360 Poslovni objekti** ostvareni u iznosu 2.866.479 kn manji su za 84,9% u odnosu na prethodnu godinu. Zgrada CKI je završena, te su rashodi u 2021. godini puno manji nego prethodne godine kada se zgrada gradila.

**AOP 370 Uređaji, strojevi i oprema za ostale namjene** ostvareni u iznosu 4.037.498 kn veći su za 129,6% u odnosu na prethodnu godinu. Tijekom 2021. godine nabavljena je oprema za IT i audiovizualnu industriju.

**AOP 385 Nematerijalna proizvedena imovina** ostvarena u iznosu 21.250 kn veća je za 750% u odnosu na prethodnu godinu. Odnosi se na novi računalni program u iznosu 6.250 kn, te nematerijalnu proizvedenu imovinu u iznosu 15.000 kn.

**AOP 638 Višak prihoda i primitaka raspoloživ u sljedećem razdoblju** ostvaren je uiznosu 47.087 kn, nakon što je preneseni višak prihoda u iznosu 49.855 kn umanjen za manjak prihoda tekuće godine u iznosu 2.786 kn.

**AOP 645** **Prosječan broj zaposlenih** kod korisnika na osnovi stanja na početku i na kraju izvještajnog razdoblja iznosi 8 zaposlenih i manji je za 20% u odnosu na prethodnu godinu.

***Bilješka uz obrazac OBVEZE***

U razdoblju od 1. siječnja do 31. prosinca obveze su povećane za 9.022.714 kn, a podmirene u iznosu 9.140.743 kn. Stanje obveza na dan 31. prosinca 2021. godine iznosi 245.795 kn, a odnosi se na nedospjele obveze za rashode poslovanja (rashodi za zaposlene u iznosu 91.735 kn, materijalni rashodi u iznosu 24.491 kn), te obveze za jamčevine u iznosu 129.568 kn.

***Bilješka uz obrazac BIL***

**AOP 001** Imovina u iznosu 30.759.102 kn odnosi se na nefinancijsku imovinu u iznosu 28.771.872 kn i financijsku imovinu u iznosu 1.987.230 kn.

**AOP 010** Poslovni objekti u iznosu od 23.641.832 kn odnosi se na novu zgradu Centra kreativne industrije. Prošle godine gradnja objekta evidentirala se na AOP 052 Građevinski objekti u pripremi.

**AOP 015** Uredska oprema i namještaj u iznosu 1.068.103 kn veća je za 473,6% u odnosu na prethodnu godinu. Odnosi se na uredsku opremu i namještaj za opremanje nove zgrade CKI**.**

**AOP 019** Instrumenti, uređaji i strojevi u iznosu 852.950 kn odnosi se na uređaje za specijalne audio efekte**.**

**AOP 021** Uređaji, strojevi i oprema za ostale namjene u iznosu 3.486.937 kn odnosi se na opremu za multimedijalnu dvoranu i tonski studio.

**AOP 040** Nematerijalna proizvedena imovina u iznosu 245.849 kn veća je za 233,3% u odnosu na prethodnu godinu. U tekućoj godini povećanje se odnosi na računovodstveni program, strojarski i elektro projekt izvedenog stanja scenske mehanizacije, projekt korisničke dokumentacije, priprema projekta EUST.

**AOP 124** **Potraživanja za više plaćene poreze i doprinose** u iznosu 330.042 kn odnosi se na potraživanje za povrat poreza na dodanu vrijednost. Ustanova Inovacija od 1. prosinca 2021. godine registrirana je u sustav obveznika poreza na dodanu vrijednost iz razloga što je vrijednost njenih isporuka usluga u 2021. godini prešla iznos veći od 300.000 kn. Kako se radi o posljednjem mjesecu u 2021. godini ustanova je morala ispraviti odbitak pretporeza. Pri ulasku u registar obveznika PDV-a ustanova Inovacija ispravila je pretporez za nabavljenu dugotrajnu imovinu (materijalnu i nematerijalnu).

**AOP 145** **Potraživanja za pomoći od inozemnih vlada** u iznosu 172.069 kn manja su za 67,1% u odnosu na prethodnu godinu. Potraživanje se odnosi na EU projekt Inoxenia.

**AOP 152** **Potraživanja za pomoći iz državnog proračuna** temeljem prijenosa EU sredstva u iznosu 1.171.027 kn manja su za 66,8% u odnosu na prethodnu godinu. Potraživanje se odnosi na Projekt Centar kreativne industrije.

**AOP 155** **Potraživanja za prihode od prodaje proizvoda i robe te** pruženih usluga u iznosu 8.055 kn odnosi se na potraživanje za prihode od usluge najma zgrade i opreme. Ispravak potraživanja nije izvršen jer su potraživanja u dospijeću manjem od godine dana.

**AOP 156 Potraživanja proračunskih korisnika za sredstva uplaćena u nadležni proračun** u iznosu 185.636 kn odnosi se vlastite prihode u iznosu 47.061 kn, prihode po projektima financiranih iz EU sredstava u iznosu 26 kn, te na jamstva u iznosu 129.568 kn.

**AOP 170** **Obveze** na dan 31. prosinca 2021. godine iznose 583.328 kn i veće su za 60,3% u odnosu na prethodnu godinu. Odnose se na rashode za zaposlene u iznosu 91.735 kn, obveze za materijalne rashode u iznosu 24.491 kn, ostale obveze u iznosu od 129.568 kn i odgođeno plaćanje rashoda i prihodi budućih razdoblja u iznosu 337.534 kn

**AOP 182** **Ostale tekuće obveze** u iznosu 129.568 kn manje su za 51,20 % u odnosu na prethodnu godinu. Smanjenje se odnosi na povrate garancija za ozbiljnost ponuda kod opremanja Centra kreativne industrije.

**AOP 234** **Vlastiti izvori iz proračuna** u iznosu 28.771.872 kn veći su za 26,3 % u odnosu na prethodnu godinu. Povećanje se odnosi na novu opremu za CKI i završetak zgrade CKI.

**AOP 239 Višak prihoda** u iznosu od 47.087 kn manji je 5,6% u odnosu na prethodnu godinu, a rezultat je viška prihoda poslovanja u iznosu 78.756 kn i manjka prihoda od nefinancijske imovine u iznosu 31.669 kn. Korekcijom rezultata manjak prihoda od nefinancijske imovine u iznosu od 6.936.137 kn korigiran je za prihode iz nadležnog proračuna za financiranje rashoda za nabavu nefinancijske imovine u iznosu 5.882.170 kn i kapitalne pomoći iz EU u iznosu 1.022.298 kn. Višak prihoda odnosi se na vlastite prihode 47.061 kn i na prihode od EU projekta u iznosu 26 kn

***Bilješka uz obrazac P-VRIO***

**AOP 001** Promjene u vrijednosti i obujmu imovine čija vrijednost je smanjena iznosi 109.000 kn. Proizvedena dugotrajna imovina umanjena je za 109.000 kn zbog neispravnog iskazivanja vrste rashoda.

***Bilješka uz obrazac RAS-funkcijski***

Rashodi poslovanja i rashodi za nabavu nefinancijske imovine klasificirani su kroz funkciju 049 Ekonomski poslovi koji nisu drugdje svrstani u iznosu 8.924.416 kn.

***Potencijalne obveze***

Na dan bilance 31. prosinca 2021. godine agencija nema evidentiranih sudskih sporova u tijeku u izvanbilančnoj evidenciji.

Zadar, 28. siječnja 2022.

**RAVNATELJICA**

**KATARINA COLIĆ**